
Министерство на околната среда и водите


Регионална инспекция по околната среда и водите – Монтана

Д О К Л А Д

за извършена комплексна проверка (КП) на обект: Мина за добив на руда и флотационна фабрика за калциев флуорид, гр. Чипровци,  с оператор „България флуорит” ЕООД, гр. София, на основание Заповед № РД-096/16.06.2014 г. на Директора на РИОСВ – Монтана


Извършената на 18.06.2014 г. КП е с цел установяване съответствието на дейността, упражнявана от дружеството с нормативните изисквания по опазване на околната среда.

Към момента на проверката добив на флуоритова суровина се извършва от участък „Лукина падина”. За изграждането на подземния рудник за добив на флуоритова суровина и обогатителна фабрика за нейната първична преработка е преценено да не се извършва ОВОС с решение № МО 20-ПР/2005 г. Разширението на рудника с нов участък „Птичи дол – „Велин дол”, за което е издадено Решение по ОВОС № МО 2-2/2010 г. не е въведено в експлоатация. С Решение № 420/30.05.2009 г. на Министерски съвет на РБ е предоставена концесия за добив  от находище „Лукина падина” - участък „Птичи дол – „Велин дол”. Утвърден е годишен работен проект за добив на флуоритова суровина и първичната й преработка за 2014 г. 
С изх. № Б-26-Б-113/07.03.2014 г., Зам. Министъра на икономиката и енергетиката е съгласувал Плана за управление на минните отпадъци от находище „Лукина падина”. Добивът на подземните богатства се извършва в контура на предоставената концесия и в контура на отчуждените и отредените за минна дейност терени, съгласно съгласувания план. 
Промишленото водоснабдяване на обекта е съгласно Разрешителните за водовземане от р. Голям Буковец и р. Чпровска Огоста. Вода за питейно-битови нужди се доставя от „ВиК” ООД, гр. Монтана, съгласно договор. От дейността на обогатителната фабрика се формират два потока отпадъчни води – поток 1 – ботово – фекални и поток 2 – производствени, избистрени в хвостохранилището, които се заустват  съответно в р. Чпровска Огоста и р. Голям Буковец, съгласно разрешителното за заустване. Редовно се извършва собствен мониторинг (СМ). Въз основа на представени протоколи на РЛ – Монтана от СМ за допуснати превишения на показателите, заложени в разрешителното за заустване е наложена текуща санкция.
Дружеството е потребител по веригата на натриев хидрооксид, натриев флуорид, лупромин, декстрин, амонит 6, както и детонатори и вълноводи, комплектовани с ИЛБ. За произвеждания калциев флуорид е изготвен ИЛБ, съгласно Регламент 1907/2006 г. Химични вещества и смеси се съхраняват в съответствие с изискванията на Наредбата за реда и начина на съхранение на ОХВ и смеси, и ИЛБ. Представена е собствена оценка за безопасността на съхранението на ОХВ и смеси. 
На производствената площадка е инсталирана и се поддържа климатична инсталация тип 560W2/Na за отопление и климатизация на административната сграда, в която се използва хладилен агент – фреон тип 410А. За същата се води досие. Спазва се периодичността за извършване на проверки за херметичност, ремонт и поддръжка, което се отразява в досието. Сключен е договор за поддръжка на инсталацията с фирма притежаваща документ за правоспособност, издаден от Българска браншова камара на машиностроене (ББКМ). 
На обекта се извършва само дейност по предварително съхраняване на отпадъци на мястото на образуване до предаването на фирми за последващо третиране. За генерираните отпадъци са утвърдени работни листи от РИОСВ – Монтана. Отпадъците се съхраняват отделно по видове, като има обособени открити площадки и места с ограничен достъп и трайна настилка, в маркирани съдове, със съответните кодове – метални варели, контейнери. Представени са актуални писмени договори с фирми, притежаващи необходимия документ по чл. 35 от ЗУО. Води се необходимата отчетност в заверени от РИОСВ – Монтана отчетни книги. 
Дадени са предписания:

1. На основание чл. 57, ал. 4 от ЗОПОЕЩ – да се изготви и представи в РИОСВ – Монтана собствена оценка за възможни случай на непосредствена заплаха за екологични щети и за случай на причинени екологични щети, със съдържание, съгласно Приложение 1 на Наредба № 1 от 29.10.2008 г.

2. На основание чл. 155, ал. 2 от Закона за опазване на околната среда и във връзка с чл. 17, ал. 6, т. 2 от Закона за чистотата на атмосферния въздух – да се представи в РИОСВ – Монтана, сертификат от ББКМ на лицето, извършващо проверка за херметичност на климатичната инсталация.

